Οι **Godsmack** είναι αμερικάνικο alternative metal συγκρότημα το οποίο δημιουργήθηκε στο Λώρενς της Μασαχουσέτης το 1995 και έχουν γνωρίσει μεγάλη επιτυχία στην Βόρεια Αμερική με τρεις # 1 δίσκους στο Billboard των Ηνωμένων Πολιτειών.

Βιογραφία
---------

Οι Godsmack δημιουργήθηκαν το 1995 από το ντράμερ των Strip Mind, Σάλι Έρνα, ο οποίος ανέλαβε τα φωνητικά του νεοσύστατου συγκροτήματος. Το μπάσο ανέλαβε ο Ρόμπι Μέριλ, τα τύμπανα ο Τόμι Στιούαρτ και την κιθάρα ο Λι Ρίτσαρντς, ο οποίος αποχώρησε από το σχήμα λίγο αργότερα δίνοντας την θέση του στον Τόνι Ρόμπολα, την ίδια περίοδο που τα τύμπανα ανέλαβε ο Τζο Ντ' Άρκο.

Οι Godsmack δανείστηκαν χρήματα από φιλικό τους πρόσωπο και ηχογράφησαν τον ομώνυμο τους δίσκο το 1996, με τον Σάλι Έρνα να παίζει τύμπανα αντικαθιστώντας τον Ντ' Άρκο. Αν και σκοπός του άλμπουμ ήταν να προωθήσει το συγκρότημα κατά τις τοπικές του ζωντανές εμφανίσεις και ήταν αρχικά διαθέσιμο σε καταστήματα βιβλίων και περιοδικών, οι συχνές μεταδόσεις του τραγουδιού "*Keep Away*" από τον ραδιοφωνικό σταθμό "WAAF" βοήθησε τον δίσκο να πραγματοποιεί πωλήσεις χιλίων αντιτύπων την εβδομάδα. Ακολούθησε το κομμάτι "*Whatever*", οδηγώντας την ομάδα μάνατζμεντ "PGE" να αναλάβει το συγκρότημα, την ίδια περίοδο κατά την οποία επέστρεψε στα τύμπανα ο Τόμι Στιούαρτ. Οι Godsmack υπέγραψαν στην "Republic Records", η οποία κυκλοφόρησε και πάλι το ντεμπούτο τους δίνοντας του τον τίτλο "*All Wound Up*". Το συγκρότημα εντάχθηκε στην περιοδεία του "Ozzfest", βοηθώντας τον δίσκο του να γίνει πλατινένιος.

Ο Σάλι Έρνα
Τον Οκτώβριο του 2000 κυκλοφόρησε ο δεύτερος τους δίσκος με τίτλο "*Awake*", ανεβαίνοντας στην πέμπτη θέση του Billboard. Για την προώθηση του, το συγκρότημα περιόδευσε ανοίγοντας τις εμφανίσεις των Deftones το καλοκαίρι του 2001, ενώ ακολούθησε η συμμετοχή τους στο σάουντρακ της ταινίας "*The Scorpion King*" με το τραγούδι "*I Stand Alone*", το οποίο έγινε χρυσό στις Ηνωμένες Πολιτείες.

Στα μέσα του 2002, αποχώρησε από το σχήμα ο Τόμι Στιούαρτ, με τον Σάνον Λάρκιν να τον αντικαθιστά. Τον Απρίλιο του 2003, κυκλοφόρησαν το "*Faceless*" ανεβαίνοντας στην κορυφή του Billboard και πουλώντας 260.000 αντίτυπα κατά την πρώτη εβδομάδα κυκλοφορίας του. Έναν μήνα αργότερα, το άλμπουμ βραβεύθηκε ως πλατινένιο ξεπερνώντας το ένα εκατομμύριο αντίτυπα και τον Σεπτέμβριο περιόδευσαν στην Ευρώπη μαζί με τον Ozzy Osbourne, συνεχίζοντας στην Αμερική με support από τους Adema.

Τον Μάρτιο του 2004 κυκλοφόρησαν το ακουστικό ΕΡ "*The Other Side*", περιοδεύοντας κατά το μεγαλύτερο μέρος της χρονιάς μαζί με τους Metallica. Την επόμενη χρονιά, το συγκρότημα συνεργάστηκε με τον Τεντ Νούτζεντ και στις 1 Απριλίου 2005 εμφανίστηκαν ζωντανά στο φεστιβάλ "Rockin' The Corps" μπροστά σε 50.000 Αμερικανούς Πεζοναύτες.

Το 2006 κυκλοφόρησαν τον δίσκο "*Godsmack IV*" πουλώντας 211.000 αντίτυπα στις Ηνωμένες Πολιτείες κατά την πρώτη εβδομάδα κυκλοφορίας του και περιοδεύοντας με τους Breaking Benjamin στην Βόρεια Αμερική.

Στις 11 Απριλίου 2007, ο Σάλι Έρνα ενεπλάκη σε αυτοκινητιστικό δυστύχημα και παρ' όλο που δεν αντιμετώπισε σοβαρούς τραυματισμούς, η επιβάτης του άλλου οχήματος, Λίντσεϊ Τέιλορ έπεσε σε κώμα και επέζησε με την βοήθεια ιατρικών μηχανημάτων.

Νέες ηχογραφήσεις πραγματοποιήθηκαν τον Μάιο του 2009 και το συγκρότημα συμμετείχε στην περιοδεία "Crüe Fest II" το καλοκαίρι της ίδιας χρονιάς. Τον επόμενο Μάιο κυκλοφόρησαν το "*The Oracle*", το τρίτο συνεχόμενο # 1 άλμπουμ τους. Οι Godsmack εμφανίστηκαν στο "Mayhem Festival" ως πρώτο όνομα μαζί με τους Disturbed και την άνοιξη του 2011 περιόδευσαν μαζί με τους Staind.

Το 2012, κυκλοφόρησαν το ζωντανά ηχογραφημένο "*Live & Inspired*" και τον Ιανουάριο του 2013 περιόδευσαν στις Ηνωμένες Πολιτείες. Μέσα στο 2013, ο Έρνα ανακοίνωσε ότι το συγκρότημα θα έκανε διάλειμμα λόγω του φόρτου από τις ζωντανές εμφανίσεις κατά την προηγούμενη διετία.

Τον Φεβρουάριο του 2014, ανακοινώθηκε η ηχογράφηση του έκτου άλμπουμ του συγκροτήματος με τίτλο "*1000hp*", το οποίο ανέβηκε στην τρίτη θέση του Billboard και την δεύτερη θέση των καναδικών τσαρτ.

Δισκογραφία
-----------

### Στούντιο ηχογραφήσεις


| Έτος | Άλμπουμ | Η.Π.Α. | Καναδάς | Βραβεύσεις |
| --- | --- | --- | --- | --- |
| 1998 | ***Godsmack*** | 22 | - | : *4 x πλατινένιος* / : *Χρυσός* |
| 2000 | ***Awake*** | 5 | 9 | : *2 x πλατινένιος* / : *Πλατινένιος* |
| 2003 | ***Faceless*** | 1 | 9 | : *Πλατινένιος* / : *Χρυσός* |
| 2006 | ***Godsmack IV*** | 1 | 4 | : *Χρυσός* |
| 2010 | ***The Oracle*** | 1 | 2 | : *Χρυσός* |
| 2014 | ***1000hp*** | 3 | 2 |  |


|  |  |
| --- | --- |
| Ζωντανές ηχογραφήσεις
* *Live & Inspired* (2012)
 | Συλλογές
* *Good Times, Bad Times... Ten Years of Godsmack* (2007)
 |

Παραπομπές
----------

1. ↑  Godsmack - Godsmack | Songs, Reviews, Credits, Awards | Allmusic
2. ↑  «Godsmack performing "Keep Away" on WAAF - WAAF.com». Αρχειοθετήθηκε από το πρωτότυπο στις 22 Ιουνίου 2015. Ανακτήθηκε στις 20 Οκτωβρίου 2014.
3. ↑  «GODSMACK booking - Richard De La Font Agency». Αρχειοθετήθηκε από το πρωτότυπο στις 26 Ιουνίου 2014. Ανακτήθηκε στις 20 Οκτωβρίου 2014.
4. ↑  Godsmack - All Wound Up (CD, Album) at Discogs
5. ↑  «Ozzfest 1999 featuring Godsmack, Primus, Slayer, etc». Αρχειοθετήθηκε από το πρωτότυπο στις 1 Σεπτεμβρίου 2014. Ανακτήθηκε στις 20 Οκτωβρίου 2014.
6. ↑  «Godsmack - Awake (album review 3) | Sputnikmusic». Αρχειοθετήθηκε από το πρωτότυπο στις 8 Φεβρουαρίου 2015. Ανακτήθηκε στις 20 Οκτωβρίου 2014.
7. ↑  Godsmack, Deftones Kicking Off Summer Tour In July
8. ↑  Godsmack - I Stand Alone - YouTube
9. ↑  «Godsmack - Faceless (album review 4) | Sputnikmusic». Αρχειοθετήθηκε από το πρωτότυπο στις 13 Σεπτεμβρίου 2014. Ανακτήθηκε στις 20 Οκτωβρίου 2014.
10. ↑  OZZY OSBOURNE, H.I.M. GODSMACK To Team Up For European Tour!
11. ↑  «Godsmack, Adema and Population One - Revn Kevin». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 20 Οκτωβρίου 2014.
12. ↑  Godsmack - The Other Side at Discogs
13. ↑  Planets Align For Annihilation: Godsmack On Metallica Tour
14. ↑  «Meteor 17 : Highlights: Rockin' the Corps». Αρχειοθετήθηκε από το πρωτότυπο στις 27 Δεκεμβρίου 2014. Ανακτήθηκε στις 20 Οκτωβρίου 2014.
15. ↑  Godsmack - IV review - Metal Storm
16. ↑  GODSMACK, BREAKING BENJAMIN Tour Dates Announced
17. ↑  «YOU'RE A GOOD GUY, SULLY ERNA - MetalSucks». Αρχειοθετήθηκε από το πρωτότυπο στις 17 Αυγούστου 2015. Ανακτήθηκε στις 20 Οκτωβρίου 2014.
18. ↑  Mötley Crüe Unveils Crüe Fest 2 Lineup
19. ↑  Godsmack – The Oracle | Album Reviews | Consequence of Sound
20. ↑  MAYHEM FEST 2011 Lineup and Full Itinerary Announced (DISTURBED, GODSMACK, MEGADETH)
21. ↑  Godsmack, 'Live & Inspired' – Album Review - Loudwire
22. ↑  Sully Erna on Godsmack: 'We're Taking 2013 Off' - Loudwire
23. ↑  «Godsmack – 1000hp Review | Angry Metal Guy». Αρχειοθετήθηκε από το πρωτότυπο στις 28 Σεπτεμβρίου 2014. Ανακτήθηκε στις 20 Οκτωβρίου 2014.
24. ↑  Godsmack | Awards | AllMusic
25. ↑  «Godsmack | Billboard». Αρχειοθετήθηκε από το πρωτότυπο στις 20 Σεπτεμβρίου 2015. Ανακτήθηκε στις 20 Οκτωβρίου 2014.
26. ↑  Gold and Platinum Searchable Database - RIAA
27. ↑  «(CRIA): Gold & Platinum - Music Canada». Αρχειοθετήθηκε από το πρωτότυπο στις 16 Ιουλίου 2012. Ανακτήθηκε στις 20 Οκτωβρίου 2014.

Εξωτερικοί σύνδεσμοι
--------------------

* Συνέντευξη Godsmack: Ο ντράμερ Shannon Larkin μιλάει για το άλμπουμ «Lighting Up The Sky», την απόσυρση της μπάντας από τη δισκογραφία, το rock και τη ζωή του

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Godsmack** |

* Bio : Godsmack
* Godsmack | Biography | AllMusic
* Godsmack Discography at Discogs

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142153211
* LCCN: no00022523
* ISNI: 0000 0001 0943 8373
* GND: 10327338-4
* SUDOC: 078062357
* BNF: cb14251576z (data)
* MusicBrainz: ac2d1c91-3667-46aa-9fe7-170ca7fce9e2
* NKC: osa2014843825

 |

 |